open-index/open-wikipedia-markdown huggingface dataset:
A̱tu̱twan

**A̱tu̱twan** A̱yet wui ccang a̱nsham au̱ wui ccang ko ntywat. Ku a̱ ssha ka̱brang ka̱bvwa du̱kan au̱ u rwak a ni tyyi na̱ ssha ccang ni ba, ku ssha u̱ ku tyi na hwan a wui nyaat yya nkyang di bvwak nu da ni di du̱twang bu̱ du̱jem ni. 
Nkyang a kwak a̱tutwan ni a̱ mon bu̱ za̱rryat bu̱ nkyang nzaan na mon bu̱ nhyu a̱ssu na ba wui cat ka̱brang a̱hwa ni, bu̱ du̱̇kop bu̱ hyu a̱yinyyat ka̱yat ba̱sok.
U̱ du̱rya cci kop swa bu̱ swak bu̱ a̱pfwon(2015), ba̱nyet cci kop cci kop, cci a̱kumbvuyring bu̱ nswak nnaai a̱ mi a̱ byi hywak a mon bu̱ wui ccang di a̱ssu nba ni, ka̱yat nba cci kop cci kop cci swa bu̵̱ nswak nnaai bu̱ a̱kutat a̱ ccang ba̱wuwri, won ba̱nyet cci kop cci nswak ntat bu̱ a̱kumbvuyring a̱ ccang ba ko ntyat.
A̱kpok ka̱yat ba̱nyet ka ni a̱ sshi u̱ na̱byen a sshi u rai ni wwon a̱ byi a̱rya na a̱ krwak nswak npfwon ni. A̱tu̱̇twan a̱ byi ka̱kyaai u̱ ywaai ba̱nyet yya npfong.

Ka̱srong:Jju Wilipedia Outreach
A̱tu̱yring

**A̱tu̱yring** nkyang a ba tung na tat a̱tu̱yring ni, zu̱zzwa twang nkyang ji a ni syak aku̱tat u̱ ssha ni wwon u̱ tssup a̱nu̱nai i
Da̱ni du̱: (•••••••) a̱ tyyei nkyang a ba tung na tat a̱tu̱yring ni.

Ka̱srong:Jju Wikipedia Outreach
A̱tyyi

**A̱tyyi** A̱ yet a̱ra̱ntyok u̱ a̱ byyi ka̱won ka ni. A̱zu̱gak ba̱ryat kwon byin a̱tyyi bu̱ na̱won, nu a̱ mi ba ku ryak cot ba̱ gho bu̱ ka̱bvung ba̱ tyyi a tsatsak ryen. A̱tyyi nu a̰ mi a̱ yet a̱ntyok u a̱ wrak ba̱sok ba a̱ tyyak du̱cci ti a̱ nok ka̱won ka ni nyyai ba ka̱n ka̱ byin ba. A̱tyyi nbyin a̱ ssha a̱ yet a̱byyi kyang hywa bu̱ kyang yya a̱ntazwa ka̱won ka na wui gho ni da ni di trang zang krumm au yya nkyang a myimm na̱ yya ni. A̱tyyi a̱ ssha a̱ sak ka̱won a̱mbyring ka na̱ sak ni, ba ka̱nyyi ka̱hwa nu ba, ma̱dei ba nu a̱ tyyi ka̱hwa ka bu̱ a̱mbyring u a̱ byin ka̱won ka ni ba, shim ma na̱ ku bvwo ba, ma ba na wrak du̱wat u̱ na̱bvwa yya trwang na̱ yya nkyang a̱ myimm ni wwon a̱ sak ka̱won ka. A̱tyyi a̱yaan a̱ yet a̱nyyi nbyin ba, da nu a̱ yet a̱nyyi kwon byin ba, ma ku a̱yin a̱ bvwa a̱na ka̱won nu na ba bu kawon ka.

Ka̱srong:Jju Wikipedia Outreach
A̱wumba

**A̱wumba** A̰ yet a̱tu̱ba nu a mon ka̱hwa ka̱yring ba̱ nu ni, au na̱ yet A̱sam a̱u na yet A̱nab. Kwon byin na shya u shyi Ana au A̱tyyi. A̱yin nu a̱ sang a̱wumba ni a̱ yet gbyang ka̱won.
Ba̱wumbeyang a̱ na rai ndung a̱ ga shya ya cam a̱ ya cat a̱ byyi na̱kkwu, ba̱yaan nyyin na bvwon bu̱ kpit ba̱nyet a. Takai na̱kkwu na ni a̱ hyok nyyai bra̱ng a̱ ba̱tyyi bu̱ ba̱na nba ba yin ba̱ bra̱ng ni bu̱ cei rai nba na, du̱nccok bu̱ nkyang a ba̱ shai a̱tasa ni ka̱ram rai nba ka.
Nkyang nzaan ssha u̱ tyyi ba̱wumbeyang a̱ rai nzan-zan, da ni di nat swat bu̱ ba̱yanyet ni au ba̱ sak a̱yin nu, ma a̱kpak na̱bvwa a̱ na cat ba rai ndung rot a̱ ga byyi rut bu̱ a̱tsatsak na̱kkwu ba̱yaan na rau konzan na ni.

KAGGHAI NPFONG BU YYA NKYANG
Nkyang nzaan n sshi gghai ba̱wumbeyang an yya di ba̱nyet bvwon n bvwak ntyei ni (ba̱nap bu̱ ba̱sam). Ka̱ram ka̱yaan, a̱ ryi ba nwwa ccang nye cat du̱ccu n sshi, au ba ba̱ yya a̱nsham ba, yya ji ba n ba zzap a̱ tyei u̱ yya nkyang zaan wwon ba yya nyi na bvwon ni rot ba bvwon u̱ yet zam au na̱niyang. McHale bu̱ ba̱nyet npfong nu̱  a̱ yin yya a̱gyugyak a̱yaan, nu ba yin tssa na̱won na a̱ sshi ta̱kyem ni a̱ gyak yya ji ba̱nyet ba̱ byyi ba ba n ba̱ raa a̱ tyi u na̱kpyang a̱wuwat a ba cat ni. A̱ gyak nba n na ba yin sook ka̱ram ba ccang yya ji du̱hywam ti n byyi bu̱ bvwak ntyei yring ni bu̱ ba̱nyet ba a̱ kkyai ni, bu̱ ba̱nyet ba a̱ byi na̱won na a̱ cat kã̱brang ni ma ba byi rat nyai u̱ ba tyei. [58] Ba yin sook ka̱ram ba ryaat bu̱ na̱won a an dang, a̱bvo ba̱ zzum nkyang a ba na yya ka̱rryi ka ni ku ba bra̱ng nyai u̱ na̱kpri du̱twang a. [58] Ba gyak a̱ su ssha di ka̱ryi ka na̱won na na n kkyai ni wwon A̱tyi nu a̱ bra̱ng tada ji ni a̱mi na̱won na na n bra̱ng tada ji a̱ yya pfong a myim ba yya ni a̱ zan wap ntyei.[58] A̱za̱gbang a̱yring ka̱ryi ka, A̱tyi nu a na n dak brang tada ji ni, ba ru ka npfong ka̱ryi na ba̱cucrak na̱won na a̱ yya. [58] Ma ku zam ji sshi ba̱hwa, a̱shusshyi nu a̱ ru yya pfong a rau a̱nyekkwo nu, ma ku a̱ bu wat hung a na yywai yya npfong ka̱yat ka̱ryi. Ma a̱gbodang nkyang u a̱ ya manan bu̱ ka̱brang ka ni ni nkpa yet cong du̱twang, ti tyai a̱huhwa A̱tyi nu bu̱ ka̱kpyang nawon ka ba shei.Ma ka̱kpyang A̱na ka a̱ yin byi kyang yya ki rau ba.[58]

Ka̱srong:Jju Wikipedia Outreach
A̱wwang abvom a̱tushik

**A̱wwang A̱bvom A̱tushik**
A̱ yet a̱yin nu a̱ hwa wwon a̱ wwut bu̱ a̱bvom a̱tushik nyai a̱huhwa npfa bu̱ swatka̱sa na na ccang ni. A̱wwang a̱bvom a̱tushik a̱ yet a̱ntyuk u a̱ na yya (hwa, bvom, jem au zzu) wwang au bvom a̱ta̱ssu ba̱nyet.

Ka̱srong:Jju Wikipedia Outreach
A̱yring

**A̱yring** Zu̱zzwa ka̱tsitsrang anyyi konzan zu̱zzwa, a̱yet ka̱tsitsrang zu̱zzwa twang nkyang.

Ka̱srong:Jju Wikipedia Outreach
A̱zancci

**A̱za̱ncci** a̱ yet bvwo du̱wat yya kyang a a̱yin na myamm ni ku ga ku brang na yya nkyang a̱n ssha ka̱tan bu̱ zang cu̱ccrak u̱ ka̱ram ka na̱ n cat ni.A̱zancci a̱ sshi sot swa; a̱nyyi na a̱ mon konzan nkyang ni bu̱ nyyi na sshi bu̱ u̱ na̱bvwa na̱yaan ni.
Ba̱nyeyyu a̱ myim a̱ ssha a̱za̱ncci ba̱gungang a̱ ga nyyat brang swat ka̱pffun na ku rai u̱ hung.

A̱za̱ncci na a̱ bvwa du̱kkwu ni a̱nyyi na a̱ nu cat a byyi a̱tsatsak bvwo yyan na a̱ mon bu̱ a̱za̱gbang a̱yyu ni an sshi. Ku mon bu̱ bvwo bu̱ rot rwam u̱ ra bvwo du̱wat yya nkyang a bu̱ tyi a̱ssu u̇̄ ryi yya bu̱ du̱wat bu̱ ka̱sak ka nkyang a na̱ nnaat ni a bvwong.[12] Du̱wat yya nkyang ti ni a̱ byyi yya ji ba na nta ccang a̱ bvo ta̱  mai ni, ba da̱ ni nkyang a mon bu̱ anyan a̱ yet ni ba.[13] Du̱wat yya nkyang ti a̱ yet nkyang a ba kan mai ni wwon na̱ kon byin bu̱ yet a̱ngwak bu̱ bvwo yya bū̇ du̱twang yya ji ba nun n na yya ni.[14]

Ka̱srong:Jju Wikipedia Outreach
A̱zunkwa

**A̱zu̱nkwa** Nu̱ a̱yet a̱gba̱dang ka̱nkrang Ka̱jju nu̱, ka̱yemi ggrai A̱gwam Ka̱jju ji zu̱n sshi, ka̱yemi cincong ka̱kpri tung sat  bra̱ng ka̱byen Zango u̱ Ka̱tak A̱ka̱duna Sitet zu̱n sshi. Akpai a̱katyyi ka̱byen Naijeriya. Ba̱nyet ba a̱ byyi ka̱byen ka a̱ bvo shii ka̱tswa ba̱gungang A̱zu̱nkwa ni a̱yet wap Ba̱jju (Jju) ka̱nkrang ka a̱ bvo yet ka̱kpri tung tyei Ba̱jju. Kpi kpit nwap nzaan a a̱ ra shii ka̱tswa ni a̱ mon bu̱ Ba̱tyap, A̱ccu na̱bvwu, Ba̱yinkrum, A̱kpat, A̱wwang a̱shok Ba̱gro bu̱ n wap nzaan a̱ Naijerīya. A̱zunkwa ba yet Ba̱nyet cat Ba̱nyet ba̱gu̱ngang. A̱zunkwa sarei ka̱jju a̱yet Ba̱nyet Ba̱ccen wwon ba bvo yet Ba̱nyet kap ku̱yak ba̱t. Du̱ nkyang a ba kap ni n nan naa. Yak, Yak-Kpat, Sshu, Ggbram, Tson, Zuk, Shita-ka̱byen, A̱kam,A̱nhwan, Jok-ka̱dak, Du̱cci nsaai, A̱lawut, A̱su̱sat. A̱kpok kyangya nu ba na gwai ya na ni. Kpukpai, Du̱tuk, A̱hyyu, Du̱kon, A̰lawut, A̱nhwan, Du̱cci nsaai, gbaam, bnz. 

A̱zunkwa a̱ byyi ryoi dani du̱ 24.8 °C (76.6 °F) konzan du̱rya ni bu̱ na̱za 28.6 °C (83.5 °F bu̱ na̱tak 18.8 °C (65.8 °F).

Ka̱srong:Jju Wikipedia Outreach
A̱zu̱zak

**A̱zuzak** a̱ yet kyang zzang a̱ bvom a wuut bu̱ ka̱nak ku ba kpa̱ zaang ni.Ba na zzop a̱zu̱zak nkyang a tak. A̱ntazwa du̱ssu tak na ga zaang yya ji a̱yin nu na ntrung a̱tak a ni.A̱zu̱zak a̱n sshi nyyai ndoson, ba na ku bat a̱n tyyi zwak ka̱yat ka na kkwot a zzang chak chak  chak.

Ka̱srong:Jju Wikipedia Outreach
B (zuzzwa twang)

**B au b**, Nji a̱ yet a̱nba hwa nzuzzwa du̱twang nwap latin ji ba n yya pfwong u̱ du̱twang nshong ji ka̱pffun ni bu̱ kpit nwap ka̱sa na ni.
 Nji ami ssang kabvwa duwanti a wwut ankpa kanu an nwap bagungang ni bu shong. 
An nwap nzaan ba na n yya pfong dan ji u̱ na̱bvwa na a̱ myim a̱ byi a̱kkwoṫ na̱wan (consonants) na a̱ wwut an kpa ka̱nu ni.

Ka̱srong:Jju Wikipedia Outreach
A̱zzek

**A̱zza̱k** Nu̱ a̱yet a̱tuba nu a̱ brang na̱won myyam du̱twang ba ssha bvwo ni, ba bvwo yya kyang bu̱ tsutswat yya kyang bu̱ myyi rwam u̱ yya kyang a ni ba̱ brang ni.
Pfwong a̱zza̱k yet kyang a̱ konzan a̱yin na̱ sshak a̱ yya ni (a ssha u̱ zza̱k a̱kpa̱ndang wan yya kyang a a bvwo ku ra̱u ni). U na̱byen na̱yaan, zza̱k a̱ccwang na̱mawon na a̱ maai nat ka̱kpri du̱twang ni na̱ sshi ka̱ryyi. 
Npfwong nzaan a na nbyyi aku̱kwak ka̱ram na̱ram zza̱k.
A a̱kpa̱k na̱byen, zza̱k na̱won yet pfwong a ba rop a̱ wwon an bvak ba̱nyet ba a̱yet ba̱zza̱k ni ba ba̱ trang zang ba ji ba  yya ni.
Ka̱zzwan du̱jem ka ni a̱yet ka̱n yyi ba̱nyet ba ba ba̱ sook pfwong ba zza̱k u̱ na̱bvwa du̱twang ba ba̱ trang ni da̱ ni du̱ na̱kpri du̱twang ni bu̱ nyep ba̱nyet zza̱k.

Ka̱srong:Jju Wikipedia Outreach
Baii

**Baii** A̱ yet a̱swa ba̱sok u̱ a̱ ta̱maat u̱ rwam a̱yaan an ya tsuung ni. Ba shyi an sot swa, ba̱nyyi ba byyi a̱kunkang kpa rwam ni bu̱ ba̱nyyi ba a̱ byyi a̱ruruk nkpa ni. Akop nbaii a̱ byyi du̱don rwam a tyyi nhywat bu̱ ba̱sok ba ba kan sswa ni bu̱ a̱tak a̱nunai. Ba byyi nkap na̱nu nba na a̱ta̱hwa du̱ccu ka. Baii na nwwa bvwan cat ka̱rak nwwa ku ba hok ba zzang ka̱bvwa ka ban shyi ni.

Ka̱srong:Jju Wikipedia Outreach
Bahwoi

**Bafoi** (Bafoi Kanai, Bafai Gora)  A̰yet ka̱nkrang a̰u ka̱byen ba̱tyap kkwan ka̱nai a cin-cong sat zango a sat ka̱tak a̱ka̱duna a̱u ka̱byen a̱ka̱tyyi Naijeriya.
zuzzwa tssop pfwong ji a̱n sshi ka̱yat kankrang ba̱tyap ka ni a̱yet 802145.

Ka̱srong:Jju wikipedia outreach zonkwa 2025
Bala Achi

**Bala A̱chi** Ba yin ku byin a du̱hwam A̱chi Kanai bu̱ Zuciya A̱chi ka̧̱tuk a̱hwa an hywan swak bu̱ a̱hwa u̱ du̱ryya cci kop jring bu̱ cci a̱kumbvuyring bu̱ nswak npfwon bu̱ a̱kutat, (Dec 2nd 1956). Nu a̱ yin yet ka̱won a̱nba̱tat ka. A̱ yin nwwa du̱twang ti u̱ ka̱kpri du̱twang bvoi ka̱tsitsrang ka̱yaa Zonzon (LEA Primary School Zonzon). ka̱yat cincong nsat brang ka̱byen Zangon Kataf, ka̱yemi nu a̱ yin yet du̱ccu nzam ka̱kpri ji nyyai cci kop jring bu̱ cci a̱kumbuyring bu̱ nswak a̱kutat bu̱ a̱nunai su kpang cci kop jring bu̱ a̱kumbvuyring bu̱ nswak a̱kutat bu̱ a̱kumbvuyring (1968-1969). Nyyai ka̱yemi, na syak a̱ nat St. John's Colleɡe (nu ba bu̱ cong a̱ bun yei Rimi Colleɡe), ka̱yat A̱Kaduna. Na̱ tyak ka̱zzwan ka̱tsitsrang ka, a̱ ssha kpa tyak a. Ka̱yemi na sun za ka̱son bu̱ ka̱zzu a̱nba̱hwa ka, a̱ ssha yet a̱kwak ka̱son ka̱tung na̱won tsuup ka̱za nu ba nyei (Fellowship of Christian Students FCS) nyyai 1973 su kpang ka̱ram wruk nu ka 1974. Nyyai ka̱yemi, na ssha nwwa a̱gba̱dang Ka̱zzu du̱twang u Colleɡe of Arts and Sciences (CAS) ka̱yat Zaria. Ka̱ram ka na̱ bu̱ ntyak ni, a̱ ssha nwwa a̱gba̰dang ka̱kpri du̱twang cei a̱nbatat ka̱yaa Ahmadu Bello University (ABU) Zaria. Ka̱yemi na̱ yet a̱ntyok du̱jem a̱n yyi na̱won du̱twang sitet A̱kaduna (1977-1978). na bu̱ tyak du̱twang ti bu̱ du̱gri a̱n yyi B.A. (Hons). Wwon a̱ ya ka̱son a̱ su̱ kpang an cei yet likita nyyi na pfwong ku yin tyyi na wui zzwang ni.

Ka̱srong:Jju Wikipedia Outreach
Bala Ade Dauke

**Bala Ade Dauke Gora** Ba yin ku byin ka̱tuk a̱naai a hywan yring u̱ du̱rya̱ cci kop jring bu̱ cci a̱kumbvuyring bu̱ nswak ntat bu̱ a̱yring (4/1/1931), na̱ kkwu ka̱tuk a̱yring a̱n hywan yring u̱ du̱rya cci kop swa bụ̱ a̱pfwon (4 January 1931 – 1 January 2005). A̱yet a̱ntyok ka̱tak A̱kaduna a̱bra̱ng du̱tyok hakimi Akaduna Batyap, a̱ bvo yet kạ̱tsitsrang A̱gwam Ba̱tyap.

Bala a̱ yin dai a bu̱ ssha a̱tyyi nu, Ade bu̱ A̱naa nu̱ nu bu̱ a̱yekkwo a̱tyyi nu̱ nu Dauke ba swat ndung a̱gba̱dang du̱hwam wwon a̱ kap ndung ka̱yaa Gan, Kanai Ka̱tyap. A̱wumba a̱tyyi nu̱ nu a̱ yin yet a̱kwak-a̱son nu ka̱yat ka̱ryyi ka a̱ bvwo yet a̱kwak-ason nu u̱ ka̱ban-krang Kanai ka madei a̱ ccang yya ji nkyang a na naat a̱n bvwot ni, nu a ru shim nyei a̱ a bvo ving bu̱ nkkang ka̱nkrang a ṵ Zango ka̱bvwa ka ba̱nyet brang ka̱byen ka ba yin shyi ni. A̱ zu̱zrak nom byin Bala nu a shyi kpasai ba, ma a̱ yin hwa du̱ ba ku byin a̱za̱gbang cci kop jring bu̱ cci a̱kumbvuyring bu̱ nswak ntat bu̱ a̱pffon bu̱ a̱kutat (1935 bu̱ 1936). kyang a na yin jem du̱ bvak nu ni u kpa na na jem ni 'Zango Ba̱tyap' nkwaan ba̱yanyet'. Ma du̱jem ti tyyi u̱ du̱byyi nu ti ni a jwa du̱ ba yin ku byin ka̱tuk a̱naai an hywan yring u̱ du̱rya cci kop jring bu̱ cci a̱kumbvuyring bu̱ nswak ntat bu̱ a̱yring (4th January 1931).

Bala a̱ yin nwwa du̱twang u̱ du̱rya cci kop jring bu̱ cci a̱kumbvuyring bu̱ nswak nnaai bu̱ a̱hwa (1942) ka̱ram ka a̱wumba a̱tyyi nu Dauke na yin ku yrik an tyyi ni. A̱ yin ku cat bat a̱ ku ra a̱ tyyi a NA nu ka̱ya Zonzon ba cong ndung bu̱ ka̱won Dauke ka Bako awunyit nu̱ nu ba yin tyyi na pfwui a cei anbatat du̱twang a ni rot arya nbyin nu na. Bako nu a̱ yin zzak Bala zu̱zzwa dutwang ni ndung bu̱ naman nzam na̱yaan ka̱ryyi ka. A yin yet a̱yring ka̱yat na̱won kassu na Zonzon ka̱zzu ka̱tsitsrang, madei a̱nba̱hwa ka̱kpri du̱twang u̱ a shyi Katyap ni ba yin ba mi ni 1939, 

Bu̱ tat 1946, na shya nwwa Zariya Middle School – na ni Alhudahuda College (a shyi kayemi su̱ kpang 1951[7]) 

Bala annwa yya pfwong gobneti a edikeshon education career began in 1942, when he was enrolled by his uncle, Dauke, who loved him greatly into the Native Authority (NA) primary school, Zonzon, which he attended alongside Dauke's son, Bako, his beloved cousin, before the latter was dropped after attaining Primary three due to his age. Bako earlier taught Bala ABCD alongside other boys in the house, being one of the first students Zonzon NA primary school, second to be established in Atyapland in 1939, and much older than Bala.[5] Between 1943 and 1946 he held the position of the school's Health Prefect,[6]

In 1946, he was admitted into the Zaria Middle School – now Alhudahuda College (where he remained until 1951[7]) and in the same year, lost his uncle, Dauke.[8] His first visit to the school was in 1944, when his teacher, Dawa Jankasa, took him alongside a friend, Adam Atar, on an exposure mission. He became a long-distance runner in "Waziri House" and won the school house and himself medals. He also became a school Time Keeper and a Junior Prefect in his second year in 1947.[9]

Ka̱srong:Jju Wikipedia Outreach
Bamako

**Bamako** Nu̱ a̱yet a̱̰gba̰dang Ka̰nkrang Ma̱li. A̱ byyi ka̱tswa  ba̱nyet miliyon a̱naai bu̱ cci kop a̱hwa bu̱ nswak nhwa bu̱ a̱tuyring bu̱ cci swa bu̱ nswak a̱kutat bu̱ a̱kumbvuyring a̱u du̱twang a̱yeyyu cci kop nswak hwa bu̱ nswak hwa bu̱ hwa (2022) nu ba̱ yi̱n nyya ni. Bamako nu a̱yet tsa̱kkaat ji ban yya nkyang a naat bu̱ kacceyet ka̰byen ka ni. Bamako nu a̱yet anba-tuyring  a̱cecet nankrang u̱ a̱shyyi a̰zagbang ajenshring an byrim Afirika a̱zama Lagos bu̱ Abidjan bu̱ Kanyrinho bu̱ Ibadan bu̱ Dakar bu̱  Accra.
Nkyang a ba yya di bvwak nba ni a mon bu̱ batro, dunam ti ba kan jji ni, bu̱ nkyang ntswam bu̱ rung zwa ka̱byen. Pyyem hwon ba̱gungang an shyi a̱ yringncen Nijar nu.
A̱ ryya na syaak ni, Bamako a rai bat a tyyi a̱gbadang ka̱nkrang bu̱ acecet nanok nvei kapffun bu̱ na̱bvwa a̱bvwon.

Ka̱srong:Jju Wikipedia Outreach
Base

**Base** (chemistry), nu a̱ yet kyang a shya u̱ san tswa hydrogen  sak ni.

Ka̱srong:Jju Wikipedia Outreach Zonkwa 2025
Bat

**Bat** Nkpa yet a̱kpai u̱ ba nok a̱ krang a̱tyyi a̱ wwon ka̱nu ngyeng nwwai ni. A̱kpai u̱ a̱ maai a̱ sook ba̱nyet ba njjam ka̱yat a̱ yya nkyang a̱ mon bu̱ wrang nkyang ya, pffui, bu̱ saai nkyang a̱ ba byyi ni a̱u kyang a̱ ba kpa nok a̱ nu̱ n yya ni. 

Ka̱srong:Jju Wikipedia Outreach
Ba̱byan

**Ba̱byaan** Ba̱byaan  nba yet ba̱gbagba ba a̱ sshi an sot nsunswan ji yet nkyang hwwut ni. A̱tswa nswak ntat(30) ka̱yat ka̱tswa nba a̱ sshi gbugbyak bu̱ na̱bvwa swat a̱nyeyyu, ba̱yaan a̱ yet kyang a̱ sak a̱nyeyyu a̱tak a ku yya du̱shishik bu̱ byaan nkyang ni.Ba yet sunswan ji a̱ sang ntop na̱nu na ba nkwak au zzwa nkyang a ba ya ni.Ba byyi nkap na̱nu na a̱ ccwam a̱ sam a̱ ya nkyang ni wwon a̱ swat u̱ na̱bvwa ba̱gungang rot swat kpau bu̱ tsrwang nba na u na̱bvwa shishrim bu̱ ka̱bvwa ggrup.Babyaan a sshi u̱ swatkǡsa a̱nyeyyu nyyai ndoson.Ba ba̱ ccang anye a̱shishik nkyang byyi shisshii ma a̱kpak nba a̱ yet na̱maccwang wwon a̱ byyi swam ba.

Ka̱srong:Jju Wikipedia Outreach
Ba̱byra̱k

**Ba̱byra̱k** A̱ ye̱t ba̱nyet ba̱ swa̱t an cinco̱ng nsa̱t Zangon Ka̱taf bu̱ Ka̱ciya a̱za̱gba̱ng ka̱tak a̱gba̱da̱ng ka̱nkra̱ng A̱ka̱duna nu a̱ shyi a̱ka̱tyyi ka̱bye̱n Naijerya .

 Shyi n ba na (Distribution)
Ba̱byrek a̱ shyi ka̱ya̱t ci̱nco̱ng nsa̱t Za̱ngon Ka̱taf a̱zagbang ka̱tak site̱t A̱kaduna, a̱ Naijerya. [2] Nba̱ bu̱ Ba̱yinkrum a̱mi a̱ ye̱t a̱ccwa̱n nwa̱p u̱ ka̱yat ci̱nco̱ng nsa̱t ka̱ wwo̱n a̱̱ bu̱ kkwa̱n ka̱tssa̱ yring bu̱ ka̱tswa nba̱ ka̱ n hwo̱k ka̱nak A̱kkwa Ka̱za Rev. Fr. Matthew Kukah.[3]

Religion
A̱tswa 80% a̱nyyi Ba̱byrek a̱ ye̱t ba̱nye̱t Tssu̱p (wwwon Roman Catholics a̱cyet a̱tswa 80.0%, Protestants 10.0% and Independent 10.0%), bu̱ atswa 18.0% n ba nu ba̱ ru co̱ng a̱n nkkwan ba̱tyi ndoson (kyang a̱ wui ta̱t a̱tswa 2%) a̱ ye̱t ba̱ tswa ka̱tassu.

Wa̱p a̱ yet
Nghan
Ba̱ ryya̱t wa̱p byrek (Nghan language).

Ka̱srong:Jju Wikipedia Outreach Zonkwa 2025
 .
Ba̱byrek (wap)

**Ba̱byrek**  (Ba̱tyap a̱ ba̱ yei A̱byoot, wwon A̱Kpat a̱ ba̱ yei Ka̱mantan) Nba a̱yet wap a̱ sshi ka̱yat cincong ka̱sak du̱tyok Zangon Kataf bu̱ Ka̱ciya ni a̱za̱gbang ka̱tak sitet A̱kaduna ni. Ba ryaat Brek a̱ sshi u̱ ka̱yen Ba̱brek. Ka̱byen ba̱braak ka sa̱rei ̱ shyi a̱katyyi ka̱byen Ba̱jju.

Ka̱srong:Jju Wikipedia Outreach
Baryyat

**Baryyat** a̱ yet du̱wat ti A̱nyeyyu nan yya pfwong di du̱wan nu an dyaat wap ni.
 Ba̱ryyat n ba a̱ yet yya ji a nu n mon na̱won na̱wan bu̱ a̱kkwot nzuzzwa u̱ du̱wan n dyaat kyang a ba nu hok a̱ bvwong ni da ni di na̱won na ba nu hok an wap ni. Baryat a̱n sshi ba̱gungang ba banyet ba ru ryat basat ni da ni di pfong a ba cat tyyei ni bu kyang a ba cat ta̱twang ni au nkuang a ba cat zzum niThere are many different intehvvntional speech acts, such as informing, declaring, asking, persuading, directing; acts may vary in various aspects like enunciation, intonation, loudness, and tempo to convey meaning. Individuals may also unintentionally communicate aspects of their social position through speech, such as sex, age, place of origin, physiological and mental condition, education, and experiences.

Duration: 15 seconds.0:15Subtitles available.CC
Speech production visualized by real-time MRI
While normally used to facilitate communication with others, people may also use speech without the intent to communicate. Speech may nevertheless express emotions or desires; people talk to themselves sometimes in acts that are a development of what some psychologists (e.g., Lev Vygotsky) have maintained is the use of silent speech in an interior monologue to vivify and organize cognition, sometimes in the momentary adoption of a dual persona as self addressing self as though addressing another person. Solo speech can be used to memorize or to test one's memorization of things, and in prayer or in meditation.

Researchers study many different aspects of speech: speech production and speech perception of the sounds used in a language, speech repetition, speech errors, the ability to map heard spoken words onto the vocalizations needed to recreate them, which plays a key role in children's enlargement of their vocabulary, and what different areas of the human brain, such as Broca's area and Wernicke's area, underlie speech. Speech is the subject of study for linguistics, cognitive science, communication studies, psychology, computer science, speech pathology, otolaryngology, and acoustics. Speech compares with written language,[1] which may differ in its vocabulary, syntax, and phonetics from the spoken language, a situation called diglossia.

The evolutionary origin of speech is subject to debate and speculation. While animals also communicate using vocalizations, and trained apes such as Washoe and Kanzi can use simple sign language, no animals' vocalizations are articulated phonemically and syntactically, and do not constitute speech
Ka̱srong:Jju Wikipedia Outreach
Ba̱byyang

**Babyang** a̱ ye̱t a̱sai ṉkya̱ngya̱ nu̱ a̱ wwu̱t nya̱i a̱ bya̱ng nya̱m ji zzwa̱ na̱wo̱n ni̱. Nno̱ a̱mi It is the primary source of nutrition for young mammals (including breastfed human infants) before they are able to digest solid food.[1] Milk contains many nutrients, including calcium and protein, as well as lactose and saturated fat;[2] the enzyme lactase is needed to break down lactose. Immune factors and immune-modulating components in milk contribute to milk immunity. The first milk, which is called colostrum, contains antibodies and immune-modulating components that strengthen the immune system against many diseases.

[ [
Ba̱daa (wap)

**Badaa** (a̱yiyrek a̱yaan, Tyap: Adaa, Kpat: badaa.) Ba yet sot nwap ka̱yat nwap ṵ sshi a̱zagbang ka̱tak A̱kaduna sitet ni, a̱kpak ba a̱ sshi ka̱yat a̱ccuang na̱srong du̱tyok Ka̱da bu̱ Kachiya bu̱ Kagarko. Ba ryat Da a̱won a̱ ya yei ba̱da. U̱ ka̱tswa ba̱nyyeyu ba sshi cci kop cci nyaai.(400,000).
Ka̱srong:Jju Wikipedia Outreach
Ba̱hyum

**Ba̱hyum** A̰yet yya wwat nkyang aṵ sso nyam au̱ ba̱nyeyyu a̱ta̱ssu Ka̱za au kyang a ba kpa̱ kok ntong ni a ga nwwa aṵ a̱ ssha san ni. Ba̱hyum an shyi nyai ndoson ka̱ram ba̱nyet Ibrani bṵ Grik, nkyang n sshi ba̱gungang a̱ ta̱twang ka̱kpyang ka ni. Ntakai ba̱hyum a̱ tsuung ka̱pfun a̱zugak anyi wwat sswo a̱nyeyyu nyyi na ba̱nyeyyu ba tsuup a̱ bvwo yya ni. 

Ka̱srong:Jju Wikipedia Outreach
Ba̱kruk (wap)

**Ba̱kruk (wap)** Ba̱kruk (ka̱ram ka̱yaan ba na jem ni kyruk; ézonim: Tyap: A̱kwwut)
N bayet ayring kayat acecet nazzu nwap 'Pilato sitet kayat Nijerya.,[2] ba sshi an cincing sat brang dutyok kabyen banji nyaai nyyi mon bu  Riyom, Jos North, Jos South and Gwol (Barkin Ladi). Ba bvi na sshi a nabvwa nayaan kayat sitet Akaduna da ni di Fadan Karshe, bu banyet Bakruk ba a wruk nyai u kaban krang Za'ang kaya an kkwan  Berom .Akpak nba ku sarei ba ma a yet banyet tssup kaza (about 99% of the populace of the Berom people are estimated to be practising Christianity). Statistics also have it that a large number of the population of Plateau State is made up of Berom people.
 ba yet a̱yring a̰gba̱dang ka̱bvwa nṵ ban sshi u̱ ka̱zzu Pilato sitet, a̰ kattyi Naijeriya [2] ba sshi u̱ local government a̱naat ka̱bvwak ka, a̱yiyrek a̱ Ryom, Jot ka̱tak, Jot ka̱za bu̱ Ba̱rkin Ladi (guol). Ba̱kruk Ba̱nyet ba bvo ba̱ shai a̱za̱gbang A̱ka̱duna katak sitet local government ka̱bvwa nu̱ ban sshi ni Fadan Ka̱rshe bu̱ Ba̱kruk du̱tyin nba ti zaang  a Ba̱kruk districk u̱ nyyai Jot Pilato. Akpok nba nu a̱yet Ba̱nyet tssup.

[[Ka̱srong:Wp/kaj] jju wikipedia outtreash]
Ba̱nyet

**Ba̱nyet** A̱yet du̱yrek ti ba na yei ku̱ ba̱nyeyyu a̱ tung u̱ ka̱tswa ni. Du̱yrek ka̱tswa a̱u a̱bogo ti ba na nyei ku ba gbrik ba̱nyeyyu a̱n yya tswa jring ni da ni di an trwang a̱u an siyasa ni, ba̱nyet a̱yet ka̱zzu a̱u ka̱srong nwap a̱u ka̱nkrang a̱u ka̱tswa ka a̱ shyi ndung ni.

Ka̱srong:Jju Wikipedia Outreach
Ba̱nyet A̱kurmi

**Ba̱nyet A̱kurmi** A̱ zan kpat: ba ba̱ yei Kurama), ba̱ shyi ka̱yat nwa̱p A̱kaduna bu̱ Ka̱nau ba̱ rya̱t wa̱p Akurmi n yyi sot Kainji, a̱za̱gbang  a̱ta̱ntson a̱nyyi ka̱byen Naijerya.
Nkkang Swat.
 Akurmi a̱ yet ba̱nyet gwai bu̱ cat ba̱nyet ba a̱ yya npfong ku̱yak ni, ba hwa ba yin bu̱ swrang ka̱yat Sitet Akaduna a rya cci a̱kutat (600) a a̱ kan syak ni.

Tssup 
A̱kpa̱k ba̱nyet Akurmi a̱ yet ba̱nyet tssup Ka̱za Ntazwa, a̱tswa 88.0% (bu̱ ba̱nyet cong a̱sat a̱tswa 30.0%, Protestants 50.0% wwon Roman Catholics 20.0%). Kpit a̱yet ba̱nyet tssup tada ndoson, 6.0% wwon ba̱nyet tswa ka̱ta̱ssu (Islam), 6.0%.

Du̱tyok 
Akurmi a̱ shyi ka̱yat du̱tyok Akurmi (Kurama) ka̱yat cincong nsat Lere. A̱gba̱dang A̱gwam u̱ nu̱ a̱ yet B'gwam Kurmi au̱ "B'gwam Akurmi". A̱ntyuk bra̱ng du̱tyok u̱ na ni a̱ yet, HRH Dr. Ishaku S. Damina, B'gwam Kurmi II nu Gomna A̱kaduna nu na̱ yin hywak u̱ du̱rya 2017. [3][4] Ba bvo shyi ka̱yat du̱tyok Saminaka an kkwan a̱ ya.

Ka̱srong:Jju Wikipedia Outreach Zonkwa 2025

{{INTERWIKI|Q10485636
Ba̱nyet Pyem

**Ba̱nyet Pyem** (pyam: Kpat: Fyam, Gemawa) Ba ba̱ shai an cincong sat Mangu ka̱yat pilato sitet a̱ka̱tyi Naijerya. Ba ryat wap Pyem ka̱yat a̱kukwak nwap Pilato. [4] A̱gba̱dang ka̱srong tung nba nu a̱ yet ka̱nkrang Gindiri ka a̱ shyi u̱ ka̱mak kilomita 51 a̱za̱gbang a̱ta̱ntson ni, ka nyai nJat.

Nkkang Swat nba na History
Ba̱nyet Pyem a̱ yin wruk nyai u̱ du̱tyok Gobir ka̱ram ka Bawa Jangwarzo (1777-1795) na̱ yin n za du̱tyok a̱ yet A̱gwam u ni. Ba̱nyet ba a̱ yin drok a tswa a̱hwa. A̱tswa a̱yring a̱ su kprak ka̱ ya Tulai, a̱za̱gbang ka̱tak naat a̱jenshring  Gindiri, wwon a̱nba̱hwa nu a̱za̱gbang Bokkos.[5]

Ba̱nyet Pyem a̱ yin wruk nyai Gobir ma ba̱yaan nba a̱ syak a̱ nat Lankan wwon a̱ bvo bu̱ syak brak a̱ nat Bokkos a̱ su kprak Ron.

Demographics
Yya shyi nba ji (Distribution)
Ba̱nyet Pyem ka̱pfun a̱ shyi ka̱yat du̱tyok Pyem an cincong nsat Mangu, sitet Plato, Ka̱byen Naijerya. Na̱nkrang nba na a̱ mon bu̱ Gindiri, Chanso, Kaduna, Pyem, Dyere (also Pengiji) bu̱ Badni.[5]

 Tssup (Religion)
Da̱ ni di pfong ka̱zzu a̱gyugyak Joshua ba n hywa ni, ba̱nyet Pyem a̱ tswa ka̱ta̱ssu a̱tswa 50% Muslim, a̱tswa 40% a̱ tssup ka̱za ntazwa, wwon a̱tswa 10% a̱ tssup tada ndoson.[1]

Wap Language
Ba ryat wap Pilato na kwon byin bu̱  Horom ni.[8]

U̱ du̱rya 2018, Ba̱nyet-Pyam ka̱zzu Azonci bu̱̇ ka̱brang nyai ba̵̱yanyet ba a̱ yin ba̱ ta̱gbak ni ka̱ ya U.S. a̱ yin wruk bu̱ zzu a̱kpa a̱ ga brang wap a ku shot nyai u̱ bruk/ kkwu̧. Ka̱mak a̱kpa a̱ ya a̱ mon bu̱ Shalai na Waari na DePyam, "du̱twan bu̱ du̱jem a̱ Pyem"; Beer, Kwor, Na Cikam Arye, "Kon byin, twang nkyang(Counting),gan (Proverbs), Ayuyrek(Names), bu̱ ka̱ssu (Directions)"; etc.[5]

Du̱tyok bu̱ nkkang swatka̱sa

Ba̱gado (Hwali-bwangha) nba a̱ yin yet ba̱kwak a̱son ba̱nyet Pyem ba Hwali-bwangha. Ba yin byi ba̱nyet a̱kutat u̱ cong bu̱ du̱tyok ti.[5]

Ka̱pfun Present-day
Ka̱pfun, a̱kpak ba̱nyet Pyem a̱ shyi ka̱yat du̱tyok Pyem, bu̱ a̱gba̱dang ka̱bvwa tung nba nu na̱ shyi ka ya Gindiri. Du̱tyok ti byyi a̱kwak a̱son Sum Pyem, u̱ du̱rya 2021 nu̱ a̱ yin yet Sum Charles Mato Dakat,[9] a̱gwam nshan ka̱sak a̱mba̱hwa (second class chief).[10]
̄
Bacecet banyet Notable people

Ibrahim Mantu (1947 – 2021), Nigerian deputy Senate President (2001 – 2007).
Eliezer Paul-Gindiri, U.S. amateur golfer
Ilijah Paul (b. 2002), U.S. soccer player

 
Ka̱srong:Jju Wikipedia Outreach Zonkwa 2025

The Pyem people (Pyam; Hausa: Fyam, Genawa) are found mainly in Mangu Local Government Area of Plateau State, Middle Belt (central) Nigeria.[3] They speak the Pyem language, a Plateau language.[4] Their headquarters are in the town of Gindiri, about 51 km due southwest of the city of Jos
Ba̱nyetzankpang

**Ba̱nyetzankpang** mba a̱ mi a̱ yet kpyikpyit nwap a a̱ sshi a̱katyyi platou sitet ni.Tyap(au Ba̱tyap) a̱ byyi ba̱nyet ba a̱ tat 200,000 a̱ ryyat i, ba̱ ya tai bu̱ Jju (au  Ba̱jju) ba man byyi banyet ba attat 300,000.Ba̱dda a̱ man byyi 100,000. Chori a̱ yet ka̱ ba cincong nwap a̱ mi ma ba̱ ka bvo ba gangang bu kpāng banji tsa̱tat kaza nka ami aba yya,a zan a mi an byyi kundyi ami? Kaza a̱mi a̱bvo kyang a an byyi kundyi a̱mi ni a̱yin a maai a zzim ba, ami na yin chat  kun dyyi rot a̱mi gwai kaza mi , ba̱nyet an sshi a̱ chat ba nat bamba a kankrang ka̱yaan ma  ba ssha ba, ba naai Kaza na ba̱ brang ba ku gwai yi nkyang a̱n sshi ba yya ka̱yemi ba̱gangang, a zan a̱mi an byyi duccu mba ti ti nat tiyring? ba ya cat n kpa un byyi, ban bvwo ko yan a byyi kpungtun ka̱yemi 
banyet Nkarigwe ba mba ami a̱buta nu ba hywai ka̱ram akrisimat ka rot ba yet banyet tssup,yi ryok zzim a̱yin ba rot yi ni ssha ka̱ryong ba,yi nat yi ni ryyi di a̱ssi yin na ,zu̱ gwai kaza mi a̱ ba san a̱ kai a̱ wwon ,nzan a byi kun dyi ami? 

rot Kaza àbàchat nkpa nbyyi kundyyi ami.nde ki kaza anachat ma a yya kyang a aku myyim ni.kuyet kasham a bvo iyya astastak ki a yya kutyyi anu hok ansham ma a bvo   koyan bu koyan kyang a shi ani yyia na chyi ba,ya cham an sham i bvo a na chat bat. Nkyang a ba ryi da syi ba ni kumyim ba bvo Kaza a  ba chat, Kaza yet mkpa anbyi kun nbyi kpungtun a ku stwup ansham ryok ya raai ba nkyang  anshi na nanyi na myim a bvo ni karam a bai ani ryi di asyi wan. ani kpa shia 
karere ba rot kariong ka swat chui  banyet ba gangang  ani rak na ryi ma siang dichet brang kaza wan 
an sham ani shia kyang a a chat i. A kpa̱k mba ba riyat nwap bayan rot ba shi shishira̱k bu bayan ma bashim
Ba̱pyyi

**Ba̱pyyi** A̱ yet a̱gba̱dang a̱tswa ka̱yat nsot na̱kon ji a̱ na hywak nkpyat a̱ tyyi a̱ka̱mbyring ntswa nu a̱ ssha u̱ hwoi nyya a̱hwa ni ba. Ku mon bu̱ tswa yak da̱ ni du̱ zuk bu̱ nywat bu̱ a̱dodoo ba̱pyyi nkyei bu̱ du̱ssha su kpang ba̱pyyi ba ba tsuup  u̱ na̱bvwa a̱tsaai ni bu̱ a̱nbvwo mbrang bu̱ na bvwa pfwui ni.

Ka̱srong:Jju Wikipedia Outreach
Ba̱shekkwot

**Ba̱shekkwot** A̱ yet a̱zuzzrak du̱kwang u̱ a̱ byyi ka̱ssu zuzzwa ssang ji ni (H2O). Ba yet a̱kpinkprang, a̱zu̱zrak du̱ bu swam a̱u kkom a̱u du̱ssuk. Ka̱sa ka a̱ sshi ba̱shishrak bu ka̱bvwa ka ba̱shekkwot ba n bvwan a̱ tyei du̱kwang bū̇ a̱jujot bu̱ ryoi ni. Ka̱ram ka̱yaan ba tyi za a̱ bvwa da ni du̱ tswa ba̱shekkwot a̱u nmying a̱u a̱ta̱nssu. A̱nunyaan a̱yet na̱ma-shekkwot a a̱ tung a̱ tyyi dukwang ni.Ku na ccrua na tyyi arahruu du̱taat (snow) a bvwa anye bvwu. Ku Ba̱shekkwot a̱ hyut ba na brak a̱ tyi ryoi (steam) Ba̱shekkwot a̱ ya a̱tswa nswak a̱tuyring bu a̱yring (71%) a̱nyyi nkyei ka̱sa nu a̱n yya  a̱cecet nkyei Ba̱shekkwot.
Ba̱shekkwot a̱ byi kpungtun ṵ swatka̱sa, a̱kpak a̱zuzrak Ba̱shekkwot a̱ naat an pfwong ku̱yak, pyemm hwon  bu̱ ccok nkyang bu̱ Ba̱nyet nyai u̱ na̱bvwa ba̱gungang a̱ cong i ban yya a̱bvwan. 

Ka̱srong:Jju Wikipedia Outreach
Ba̱nccwa

**Ba̱nccwa** (mba ban yei du̱nccwa) a̱rywaa ba̱ngang u̱ a tang ka̱yat ka̱nu, nnrang a̱ta̱hwa du̱ryem na wwut i ni. A̱ a̱nyeyyu, ba̱nccwa a̱ byyi ka̱sak nswak a̱kumbvuyring bu̱ a̱kumbvuyring, (99%) ka yet ba̱shekkwot nta̱mak bu̱ a̱nhwrung bu̱ a̱sai ntswa ba̱sok, mba ba na bvwa a̱n cat kyang a ba̱shong ba n yei DNA (atyai zwa) nu ni, madei kyang a na̱ tyai tsutswat nzwa ji a̱yin na̱ n hywok ni ku a̱cecet a̱n sshi. Ba na shai nkyang a na ta̱son a̱ tyi nkyingya na ccat ni nyai na ka̱n tat ka̱hwa ka ba ni n na tai a̱ tyak ni ba, bu̱ nkyang a nu̱ bvwoi a̱ka̱tuk ntswa kwak nhyuu a hywai ni.[1]
Nkyang ccat nkyungya na na sshi u̱ ba̱nccwa ni a̱ na brang u̱ yya di na̱hyuu bu̱ a̱yinyyat nkyungya, a̱ bvo bra̱ng bu̱ ccat nkyang a̱ bvu man hwan ka̱yat ka̱nu a̱ka̱tyi a̱nyyi bu̱ a̱ntyyi ni a̱ ga n bvwo bvui a̱nyyi.[2] Ba̱nccwa a̱ bvo na brang u̱ tyyi nkyunya du̱wwok a̱ ga brang nwai nkyung ya ba̱hyom, wwon a̱ bvo rrung ka̱nu bu̱ zzak ji an bvwo kkwot.[3]
Ba̱nccwa a̱ bvo byi a̱tsatsak npfong nzaan nu ba bvo yya ni an nyam ba̱gungang, a̱zugak tyi ka̱tsan ccat nkyungya, nkyang nzaan nok na̱sa nba na di myrim ba̱nccwa ba a̱ na tyyi nkyang du̱nok a a̱ ta̱maat a̱ ssang ni.
Ba̱nccwa ba̱yaan ba a̱ nyai an top bu̱ a̱nyyi ndyik bu̱ shon ni a̱ byi ba̱dwam ba a̱ ni yya di kyang a ba top au bvwok ni. Ba̱ma̱njjit ba̱yaan a̱ bvo ma na yya pfong di ba̱nccwa ba ba̱ sak u̱ na̱bvwa ni a̱ saai a̱nga̱t nba nu an pfwong ka̱ram tang a̱gat ka. [4]

Ka̱srong:Jju Wikipedia Outreach
Ba̱nkwan

**Ba̱nkwan** A̰yet du̱hyyu ti ba trung nyyai a̱kukub i, ba shai a̱kukub nyyai u̱ na̱kon ntswan. Ban wrang nkyangya dī ba̱nkwan.

Ka̱srong:Jju Wikipedia Outreach
Ba̱shekkwot nhwang

**Ba̱shekkwot nhwang** A̱yet hyyu na wwut u̱ kpa rwam A̱nyyeyu ni.
Ba̱ na tyei syang u̱ rwam wwon a mang bamrai ba a na ryyi du̱ nkyang suuk ni. Ka̱ram kayaan ana kup sarei rwam a̱nyyeyu au na suuk u̱ na̱bvwa. Ba̱shekkwot nhwang a̱na tssup a̱zu ba̱sok ku̱ ba̱sok nwan ba a̱ byyi bu cet ku a̱ kup a̱tro a̱tuba nu a̱ byyi bu ba̱shekkwot nhwang ni ba ni na̱ pyyem. Ka̱ram ka̱yaan ku̱ rwam nwan na a̱mon bu a̱tuba nu a̱ byyi bu ba̱shekkwot nhwang ni ka̱rahyyu nu ka a̱ni tyyi a̱ pyyem ba̱shekkwot nhwang.

Ka̱srong:Jju Wikipedia Outreach
Ba̱sok

**Ba̱sok** a̱shong ba̱shekkwot u̱ a̱ sshi u rwam a̱nyeyyu bu̱ nkyang byyi tssuk ni. Nba a̱ cong bu̱ nkyang a rwam a ku cat ni a̱ bvo wuut bu̱ a̱shishik u nyyai an tswa rwam ji. Ba̱sok a̱ yet na̱ma̱n-ntswa na a̱ sshi u̱ wak ka̱yat ba̱shekkwot ba a yet a̱tswa nswak npfwon bu̱ a̱pfwon (55%) ka̱yat ncci ni. Wwon a̱ bvo man byyi tswa nkyang nok rwam bu̱ a̱yinyaat bu̱ ̈nkyang nzaan na rwam ma ku cat ni. Ba̱sok a̱ ryyi shong rot ba byyi a̱shong ntswa bu̱ a̱sai ntswa bu̱ na̱ ma̱n ggo.
Ba̱sok a̱ tyong a̱ kat rwam a a krang bu̱ ndang ba̱soka yya ji ryya na ku n nyyit ni.Ka̱yat nyam ka a̱ byyi a̱fufok rya ni ba̱sok a̱ na cong bu̱ wun na cong bu̱ cet du̱wat a brang u̱ bvuui nkyang ya na tyei cet npfwong bu̱ nok rwam ni. Wwon a̱ bvo kok du̱bvui ti a wuut i.
Ba̱sok a̱ yet a̱pfwok ka̱yat rwam, ba a̱ na srak nyaai a̱cecet nkup a̱takni.

Ka̱srong:Jju Wikipedia Outreach
Ba̱soza

ʼʼʼBa̱sozaʼʼʼ hyyu na cong di a̱nyeyyu ku mun ku̱ bvwok ni. Ba̱soza a̱ cong ndung bu̱ du̱ccu srak bu̱ du̱kwoi bu̱ rwan au du̱gwugwak rwam Ku a̱ yya kyang ba ma ku su tat a̱yin nu a̱ kpa shawara bu̱ cak kwui a̱u du̱kkwu.Ba̱soza a̱ na sook nnom swak su kpang swak bu̱ a̱pffon a̱ si nwwa yya u rwam a.Mun ji cong bu̱ tswa nhyyu ba̱soza ji ni na ma̱n hok rwam bu̱ tswa nhyyu ji. Ba sshia a̱ kwui a̱ wwon nnom nba na.
Hywak nhyuu na ni yet kabantswa rwam ka ba n yei Plasmodium ni.[10] Wwon ku hung nyai u̱ ryoi a ba̱nap nmun ji a̱ byi hyuu na ni ba ryoi ba̱nyet ni.[10][12] Bvwok a̱ ya a̱ mi na yrik tswa nhyuu ji u̱ ba̱ncwa ka̱nu nmun ji a̱ tyi u̱ ba̱sok a̱yin ba. [3] Wwon tswa nhyuu ji u̱ bvwan su nwwa a a̱kpau rya nu ka̱bvwa ka ba nu n dai a̱ srak ni.[1] Tswa nhyuu ji ni a̱ sshi sot tsson.[10] Sot tsat ji a̱ byyi zram nhyuu na ni ni nba a̱ yet; P. falciparum ( nu a̱ kwak a̱kpak a̱kukwui u), P. vivax, and P. knowlesi (a simian malaria that spills over into thousands of people a year).[13][14] P. ovale and P. malariae ba̱soza nba ba a̱ gwai byi cet ba.[1][10] Ba na gyak hyuu na ni di kyang ccang a ba na n tyi ba̱sok a̱ ka cat a̱ ryi au ba tyi an kyang a nu̱ tyi ba krup a̱ tyai kyang a̱ n sshi ka̱yat nba ni.[1] 
Ba ssha a̱ yywai ka̱bvung nhyuu ka ni u̱ yywai yya ji mun ba n dwoi ba̱nyet ni u̱ du̱wat yya pfong bu̱ kwai  ka̱yat a̱ryet nmun bu̱ hywap na̱kan nmun bu̱ kang na̱bvwa na ba̱shekkwot a̱ srwap.[1]
Na̱kan a̱n sshi a̱ ga nbvwo hyuu na ni yya di ba̱nyet ba a̱ sshi u̱ na̱ccet au a̱ nat nkkwan u̱ na̱bvwa na ku n sshi ni.[3] Ku myim ba̱nyring ba a̱ sshi bu̱ ssha ni ba sswa sulfadoxine /pyrimethamine ku ssha na syak hywan tat, bu̱ a̱ccwang na̱mawon a̱ man sswa u̱ na̱bvwa na a byi hyuu na ba̱t ni.[3] Bu̱ kpang du̱rya 2023, ba ssha ka̱hywat nhyyu ba̱soza na̱kan ba na na̱hwa na ba kak bvwak ba̱ n yya pfong ni nyai di World Health Organization.[1]
Yya ji UNICEF ba n dyat ni, kidei konzan minti ka̱ba̱won ka a̱ kan wui tat za tsson ni a̱ kwui rot hyuu ba̱soza u̱ du̱rya 2021,[22] wwon a̱kpok a̱kukwui ani a yet kyang  a ba  ssha a sswa na̱kan a̱ creng ni au ku mying u ryi ami ni ba".[23] Ba̱soza a̱ cong ndung bu̱ du̱zot wwon a̱ byi du̱wat ti ba n kwak ba̱nyet a bvwot i ryiryim ni.[24][25] An byrim Afrika ba yya kidei ba na wai krum ji a̱ tat US$12 billion ni u̱ du̱rya rot yya ji cam du̱kunkrang ti n byyi ka̱bvung ni bu̱ ryin npfong a .

Ka̱srong:Jju Wikipedia
Ba̱ssu

**Ba̱ssu**, a̱ yet a̱zuzrak ba̱shekkwot u̱ a̱ wwut nyyai an wa du̱ssu ni. Ba̱ssu a̱ wwut bu nhyyu bagu̱ngang ku a̱shishik a̱ ssha A̱neyyu n dang ku a̱yin a̱yyu a̱ kun ba̱ssu a̱wruk i ba ku ni ku yet a̱gbadang hyyu a̱mi ka̱yat rwam.

Ka̱srong:Jju Wikipedia Outreach
Ba̱tsamya

**Ba̠tsamya** (Batyap ayei: A̱tsamyia̱; Akpat ayei: Chawai, Chawai a shyi cincong sat Kauru anyi Akaduna Sitet, A̱katyi ka̱byen Naijerya. Wap a ba ryat ni a̱ yet Tsamya, nyai a̱kpai nwap a̱jenshring Kainji. Ka̱kpri du̱tyok nba ti a̱ yet ka̱nkrang Damakasuwa, ba̱shishrek bu̱ ba̱tsamya, a̱kpai a̱ta̱t ason a̱gba̱dang ka̱nkrang ka

## Demographics
### Distribution
Ba̱nyet Ba̱tsamiya ba a̱ yet na̱won dutyok Batsamiya (Chawai), a cincon sat Kauru a̱nyi a ka̱tak Akaduna ( Sitet Akaduna ) ka̱byen a̱katyi Naijeriya.  Dutyok mba nu a̱shyi a̱zakpai katak cincong sat Kauru. Sensus a̱nyi cci kop sswa bu akutat 2006 Nigerian population a̱jem a̱mi, Abvo jem di ba byi a̱yeywu nu a̱rau cci kop nswak a̱nu̱nai  80,000. Ka̱byen ka a̱shyi ka̱mak 1,125 square kilometres ba byi brim ka̱byen bu Ba̱shoriya  (Moroa) bu Ganawuri a̱za̱kgbang ka̱tak; Ba̱nyet Irigwe bu  ba̱nyet Rukuba  ( a cincong sat Bassa kayat A̱sitet Pilato) a̱ ba̱ hywet a̱za̱gbang a̱ta̱ntson nu, a̱huhwan aāshyi ba̱gungan  na a̱ ba̱ ggai mi; ba̱nyet Lere, bu ba̱nyet Piriga bu  ba̱nyet Kumana a̱ ba̱ hywet a̱za̱gbang ka̱za nu; bu ka̱byen Ba̱tyap nu di a̱za̱gbang a̱za̱shring ka.

### Religion
Ba̱nyet ba̱tsamiya a̱yet ba̱nyet tsuub bu ba̱nyet tswa ka̱ta̱ssu bu ba̱nyet suub a̱bvwoi. A̱bvwoi nu a̱bvo byi pungtun a̱zioapfuun ka ba rot suub Kaza bu tswa ka̱ta̱ssu a̱tyi ba kai ssuub a̱bvwoi a̱wwon.
 

Ka̱srong:Jju Wikipedia Outreach Zonkwa 2025
Ba̱yimang

**Bayimang**  Ba̱nye̱t Gwo̱ng (Kpa̱t: Kagoma) ba̱ shyi̱ ka̱ta̱k A̱kaduna Naijeriya Wa̱p a̱ ni na̱ shyi a̱ka̱tyyi nwa̱p a̱za̱gba̱ng Pilato. A̱gba̱da̱ng ka̱nkra̱ng tu̱ng nba̱ nu a̱ye̱t Fa̱da̱n Kagoma, ka̱yat ci̱nco̱ng nsa̱t ka̱bye̱n Jemaa̱ ka̱ya̱t si̱te̱t A̱kaduna.

Shyi̱ nba na̱ (Distribution)
Ba̱ sha̱i ba̱yima̱ng ka̱yat ci̱nco̱ng nsa̱t Je̱maa̱ a̱nyyi ka̱ta̱k si̱te̱t A̱kaduna̱, a̱ Na̱ijerya.[4][5]

Tssu̱p (Religion)
Á̱́́́́kpa̱k ba̱yima̱ng a̱ ye̱t ba̱nye̱t tssu̱p Ka̱za̱h a̱b                                                         tswa̱ 78.00% ka̱ya̱t nba̱ (wwon Protesta

nts a̱ ye̱t a̱tswa 60.00%, Roman Catholics a̱tswa̱ 20.00% wwuo̱n Independent a̱tswa̱ 20.00%). Kpi̱t a̱tswa̱ na̱ 22.00% a̱ ye̱t ba̱nye̱t tssu̱p tada̱ ndoson.[1]

Wa̱p Language: 
Ba̱ ryya̱t wa̱p Gyo̱ng.

Du̱tyo̱k Politics 
Ba̱yima̱ng a̱ shyi̱ a̱n kkwa̱n du̱tyo̱k a̱ ba̱ n ye̱i du̱tyo̱k Gwo̱ng ni (Gwo̱ng Chiefdom) wwo̱n A̱gwa̱m nba̱ nu ba̱ ku ye̱i Kpo̱p. A̱ntyu̱k u̱ a̱ ya du̱tyo̱k ti na̱ ni ni His Royal Highness (HRH) Col. Paul Zakka Wyom (rtd.), Kpop Gwong II.[6][5][4]

HRH Paul Wyom a̱ yin wra̱k ka̱ntyo̱k a̱sho̱ng Briton du̱tyo̱k ka̱ ye̱t za̱ swa̱k bu̱ a̱nuna̱i ro̱t ka̱ yin bu̱ no̱k ba̱t sswa̱ na̱ka̱n (health centre) da̱n ba̱.

[ [ Category:/ Jju Wikipedia Outreach ] ]

Ka̱srong:Jju Wikipedia Outreach Zonkwa 2025 .
Ba̱yinkrum

**Ba̱yinkrum** (Ba̱tyap a̱ ba̱ yei , A̱kpat a̱ ba̱ yei . Ba̱ ba sha̱i a̱ccwang sa̱t Za̱ngon Ka̱ta̱f bu̱ Watyap bu̱ Ka̱ciya A̱sitet A̱ka̱duna nu a̱ shyi a̱ka̱tyyi Naijeriya ni. Ba̱ ryat wap Pilatu na̱ ba̱n ye̱i Yinkrum ni. Ka̱byen ba ka, a̱mi ba̱n yei Ka̱yinkrum ka.

## Tssup
A̱kpok Ba̱yinkrum ba a̱ yet ba̱nyet tssup Ka̱za da̱ ni a̱tswa 95% ka̱yat cci i shyii ba na. Ka̱yat ba̱nyet tsuup Ka̱za ka i ka̱byen, babyet ba a yet Protestant ko Roman Katolik ba a yet atswa 60%, Protestant a yet atswa 15.0% bu Roman Katolik 45.0% kpit a̱tswa a̱ yet ba̱nyet tssup tada ndoson a̱ yet a̱tswa 5.5%.

Ka̱srong:Jju Wikipedia Outreach Zonkwa 2025
Ba̱yinkrum (wap)

**Bayinkrum** Nba a̱yet ba̱nyet ba shai a̱ cincong ka̱byen du̱tyok Zangon Kataf bu̱ Ka̱ciya bu̱ Ka̱uru ni a̱ a̱za̱gbang ka̱tak Sitet A̱kaduna ni. Ba ryaat wap ka̱srong Pilato na ba yei Yinkrum ni wwon a̱yei ka̱byen nba ka ka̱byen ba̱yinkrum.

Ka̱srong:Jju Wikipedia Outreach
Beatrice Taisamo

**Beatrice Taisamo** A̱ yet Ka̱niyang yya a̱nzzup Tanzaniya. [1] 
Beatrice Taisamo ba ku byin u̱ ka̱byen Tanzaniya. Pfong Ka̱niyang a̱nzzup ba ku bvwo bu̱ du̱yrek Fatuma du̱rya cci kop sswa bu̱ swak bu̱ a̱nunai (2018) Siri ya Mtungi du̱rya cci kop jring bu̱ swak bu̱ a̱hwa (2012)

U du̱rya cci kop sswa bu̱ swak bu̱ a̱hwa 2012 ggho ka̱ram nwap Swahili ka̱yat TV, Siri ya Mtungi, a̱ yin yya ba̱nyet Tanzanya ni mi, a̱ yin sook ka̱bvwa "Tula". Ba̱yanyet ba a̱ yin sshi an zzup u ni a̱ yin mon bu̱: Godliver Gordian, Yvonne Cherrie.[2][3][4]

A a̱nzzup a̱yaan a̱nyyi nwap Swahili nu Jordan Riber na̱ yin wruk i u̱ du̱rya cci kop sswa bu̱ swak bu̱ a̱nunai (2018) ni bu̱ du̱yrek, Hadithi za Kumekucha: Fatuma, nu a̱ yin yet a̱kwak a̱son nu a̱ yin sook ka̱bvwa "Fatuma". A̱ yin sshi ndung bu̱ Cathryn Credo bu̱ Ayoub Bombwe.[1][5][6]

A̱ yin yet a̱yring ka̱yat ba̱nyet a̱nunai ka̱yat ba̱nyring ba ba yin tssa a̱ Afrika ba yet ba̱ngwak yya a̱nzzup ba ba tyi a̱zanson ni a̱ manan a̱nyyi cci kop sswa bu̱ swak bu̱ a̱kumbvuyring 2019 AMAA , rot ka̱bvwa nu ka a a̱nzzup u, Fatuma.[7][8][9]

Ka̱srong:Jju Wikipedia Outreach
Bibi Nshimba

**Bibi Nshimba** Ba bvo ku yei **Bibi Amos** Ba yin ku byin ka̱tuk swak bu̱ a̱nunai an hywan a̱nunai u̱ du̱ryya cci kop jring bu̱ cci a̱kumbvuyring bu̱ nswak a̱tiyring bu̱ a̱kutat (born August 18, 1976). A̱yet byin Konggo, a̱ swat a̱ A̱merika, [1] a̱yya a̱nzzup [2] a̱wwang nkpa. [3] 

Bibi Nshimba a̱yet byin hywan A̱nunai ka̱tuk swak bu̱ a̱nunai (18), u̱ du̱ryya cci kop jyring bu̱ cci atu̱yring bu̱ nswak atu̱yring bu̱ a̱kutat 1976 (ayet zza nswak naai bu̱ a̱nunai 48)
Kabyen Konggo
npfwong(s)
Ka̱niyang a̱nzzup, a̱kok manmuuk, a̱wwang nkpa
Ba ku bvo bu̱ du̱yrek Bibi
NCIS: Los Angeles (2014) Ben Bu̱ Becca (2012) Oluwa (2010)

Ka̱srong:Jju Wikipedia Outreach
Bishori

**Bishori** A̱ yet a̱kpa̱m du̱yrek du̱sum na̱kon na nyyai kyang a ban yei genus Nicotiana ni ka̱yat n zwa Solanaceae, a̱won na̱ma̱n yet kyang a ka̱tswa ba̱nyet ba bvwo du̱ ba jji nyyai pyipyyi kpit nakon na ni. Bishori a̱ yya nkyang ba̱gungang arwam a̱neyyu.

Ka̱srong:Jju Wikipedia Outreach

{{INTERWIKI|Q156
Ba̱tyak

**Ba̱tyak** Mba yet ba̱shekkwot ba a̱ tyak pfong u̱ rwam a̱yin a̱u nyam ni. Ba na tung nyyai an tswa rwam ji a sook rang tung ba̱tyak ba a̱ na tyong nyyai a̱n kpang-a̱hwa ji ka̱yat du̱na ti a̱ su tung u̱ du̱dom a wwon a̱ wruk nyyai ka̱yemi a̱ tsuup rang ba̱tyak a a̱ su wruk u̱ ka̱ryan ka ku̱ a̱ra̱ntyok a̱mi, ku̱ a̱ra̱mbring a̱mi u̱ du̱naa ba̱tyak ti wuut u̱ du̱byan ti ni. Ba̱tyak di du̱yreg ti ni a̱ wwut bu̱ nkyang a kan tyak pfwong nna ka̱yat tswa rwam ni bu̱ nkyang nzaan na yet a̱katuk ni ku ba na̱ tun ba. Akpa̱k ba̱tyak a̱ yet tswa ba̱shekkwot a̱mi bu̱ ntwak bu̱ tswa au̱ ryen nkyang nzaan na ba zaat a̱ wruk i ni. 

Ka̱srong:Jju Wikipedia Outreach
Ba̱tyap (wap)

**Ba̱tyap**ku** Ba̱nyet Tyap** (*A̱ntyok Ba̱tyap*, tswa jring; *A̱yiyrek a̱yaan* Tyap: ; Kpat: , ) A̱yet ka̱zzu nwap a̱ sshi ka̱yat accwang nsat Zangon Kataf bu̱ Kaura bu̱ Jemaa a̱za̰gbang ka̱tak Sitet A̱ka̱duna ni. Ba̱ ryyat wap Tyap. Ayring ka̱yat ka̱srong nwap a̱za̱gbang pilato.

Ka̱srong:Jju Wikipedia Outreach
Bokang Phelane

**Bokang Phelane** A̱yet Lisoto byin ka̱niyang a̱nzzup, a̱kok manmuk bu a̱tyyei.

Bokang Phelane a̱nat u̱ du̱tyok Agwam Ba̱nyring ka̱tsitsrang
á Johannesburg 2022
byin
Maseru, Lisoto
Pfwong a̱yya a̱nzzup
a̱ryya sseng a
2017 – shim
ba ku bvwo bu̱
Courting Anathi (2023)
Giyani - U̱ Ka̱byen  Ba̱sok (2023)
Ba̱sok A̱du̱dyep (2022)
Ka̱ryong Du̱kkwa (2021)
Emoyeni (2018)
Shuga (2018)
saai a̱kpok ya (2017)
A̱jjem zzam (2017)
ba ku bvwo bu̱ rwak a̱nbvwo du̱yrek ka̱niyang du̱tyok Zazi u̱ ba̱sok adu̱dyep, a̱ngwak a̱nbvwo a pri-koloniya a̱nzzup siryis ba tyei a̱ showmax bu̱ kanal+. Ka̱ccet nu ka u̱ yya a̱nzzup a̱n wwa nyyai 2016 ka̱ram ka ban ku tsaa na yet Celia u̱̱ Tempy Pushas (aseason 3). Nyyai a̱mi na̱ bvwa ba̱gungang nbrang bu̱ Pula u̱ Saai akpok ya (SABC 2), Lily a Emoyeni (Netflix), Vanessa u̱ Du̱kkwa Ka̱ryong (Netflix), bu̱ Pele a Giyani - U̱ Ka̱byen Ba̱sok (SABC 2).

A̱kpok u̱ ba̱nying, Bokang nu a̱yet a̱kwak ka̱son nu̱ a Akin Omotoso's a̱hwai manmuk u̱ a̱ni wruk a̱zanson, Courting Anathi (2023). 

Ka̱srong:Jju Wikipedia Outreach
Bola Ahmed Tinubu

**Asiwaju Bola Ahmed Adekunle Tinubu GCFR** Ba ku byin ka̱tuknswak hwa bu A̱kumbvuyring a hyan tat du̱rya cci kop jring bu cci a̱kumbvuyring bu̱nswak fwong bu̱ hwa, a̱ yet an tyok siyasa a brang du̱tyok Naijerya ti. Nu brang du̱tyok Naijerya amba swak bu̱ akutat ti nyai du̱rya cci kop hwa bu̱ nswak hwa bu̱ tat. 
A̱ kan yet gwamna Lagot sitet nyai u̱ du̱rya cci kop jring bu̱ cci a̱kumbvuyring bu̱ swak a̱kumbvuyring bu̱ a̱kumbvuyring si nat cci kop swa bu̱ a̱tuyring abvo yet saneta u̱ Lagot a̱jenshring.

Ka̱srong:Wap/Kaj
Ka̱srong:Jju Wikipedia Outreach Zonkwa 2025
Bramaputa

**Brahmaputra** A̱ yet a̱gbodang ncen nu a̱ sshi an byrim na̱nkrang ni a̱ bvo tyong a̱ naat du Ka̱tak Caina, Kaza-a̰tatswon India, bu̱ Bangladash. Ba bvwo ncen na du a̱yiyrek ba̱gungang, da̱ ni du ba̱nyet Assamese ni ba yei Brahmaputra au̱ Luwit, ba̱nyet Tibet a̱ yei Yarlung Tsangpo, ncen Siang/Dihang  u ka̱nkrang Arunachali, bu̱ ncen Jamuna a̱za̱gbang a̱tantson Bengal. Ncen na a̱ yet amba̱kumbvuyring ka̱yat ba̱cecet ncen ka̱sa na ni bu̱ yet a̱mba swak bu̱ a̱pfwon ni ka̱yat a̱jinjing ncen ka̱sa na,
Ncen na a̱ wruk nyyai a̱za̱̱kpai a̱gbodang du̱yyu  Manasarovar, shishrek bu̱ du̱hwan Kailash, a kpai ka̱za du̱hwan Himalayas u̱ ka̱nkrang Burang County ka̱byen Tibet nu a̱ bvo byi du̱yrek ncen Yarlung Tsangpo. [2] Ncen Brahmaputra a̱ tyong a̱ naat du ka̱tak Tibet a su brak du Himalayas ka̱yat a̱gbodang du̱vong (Ntamak bu̱ Yarlung Tsangpo Grand Canyon) bu̱ kayat Arunachal Pradesh. [6] 
Na nwa Indiya shishrek ka̱bankrang  Gelling ka̱yat Arunachal Pradesh abvo bvan katak azanshring atyei da ni di Assam Valley nu ban yei Ncen Brahmaputra bu̱ naat katak azabang south Bangladash ba yei Ncen Jamuna (ma an ni abvwon bu̱ Yamuna anyi Indiya nu). An kei Ganges Delta, na mon bu ncen Ganges na koyan na bvwo ni, ban yei di Padma an wap Bangladash ni, andna bvu brak atyi du Meghna a swrap anwuwai agbadang bashekwot Bengal ni (the Bay of Bengal).[7]
Bra̱ng Nyam Karyyi

**Brá̱ng nyam ka̱ryi** a̱ yet kyang a a̱nyeyyu na̱ yya nyai ndoson ku ku brang u̱ man bra̱ng nyam ji ni. A nkpa a̱ mi a̱nyeyyu na n sook bvwak gho nyam da̱ ni di bvon au bvon tsaap wwon a̱ sook bvak ba̱ cat nkyang ya bu̱ sswa bu̱ ka̱rak srwang a̱ ga n shai nkyang da̱ ni di a̱kpa, ba̱byyang au cet npfong ni. Ba na sook ba̱shinsshon au ba̱cincong a̱ bu̱ nmyrang wwon a̱ yrang ka̱bvwa bu̱ kyei a̱ tyi gungang.Bra̱ng nkyang a ni na̱ tyi na̱ nwwa ssap nyai u̱ yet ba̱ngwak du̱ryen bu̱ kpang ka̱bvwa ka ba ma yya ba̱n ba ba̱ sa̱t ni.

Ka̱srong:Jju Wikipedia Outreach Zonkwa 2025
Brenda Elung

**Brenda Shey Elung** A̱yet a̱nab Ka̱meru nu a̱ yya a̱nzzum ni. Nu̱ a̱ brang a̱ntyok a̱kprak ba̱nyet yya a̱nzzum ka̱byen nu̱. Ba na ku yei ba̱sat bu̱ duyrek "A̱naa Ka̱ryyi Brenda". Nu̱ a̱ yin wruk bu̱ a̱nzzup 'Decoded' a̱ bvo yet a̱ngwak ka̱yat ka wwon a wwut bu̱ du̱wat cong ti bu̱ a̱nzzum u̱ Akim Macaulay na yin go̱ ni bu̱ Enah Johnscott ba yin tat a wruk i u̱ du̱ryya cci kop swa bu̱ nswak nhwa bu̱ a̱tat an hywan a̱nu̱nai (August 2023) A̱ntyok yya a̱nzzum Gana a̱yyu ba nyei Van Vicker bu̱ ba̱nyet Kamarun dani du̱ Yolange Yijika, Jeffery Epule bu̱ Desmond Wyte ba yin tyyi nbvak an pfwong a ni.
A̱ yin shyi ka̱yat ba̱cecet ba̱nyet kok a̱nzzup ka a̱ yin ya tung a̱ yya ka̱cak an tyak nnom ntat a̱ ryyi du̱wat ti ba nu n yrek pfwong a̱nzzup a shyi u̱ naat ndyin ka̱yat Kamaru ni.
U̱ du̱ryya cci kop swa bu̱ swak bu̱ a̱tuyring (2017) an anzzup TV nu "SAMBA" a̱n yyi nu na̱ yin wruk i ni, na sook ba̱nyet npfwong Camerwood da ni du̱
Jeffery Epule, Kelly Ade, Nsang Dilong, Marie Nyna, Solange Yijika, ba̱ nu du̱ccu nu̱ bu̱ ba̱yanyet,wwon du̱jem Proxy Bu Melvin; bu̱ Ena Johnscott, na waat du̱wat npfwong ti. A̱nzzup a̱ni a̱yin cong a̱ bu̱ tyyi du̱yrek a̱ ssha jujok du̱dyep u̱ na̱bvwa a ryya na an tsuup ni.

Ka̱srong:Jju Wikipedia Outreach
Bv (zuzzwa twang)

Bv au bv, A̱yet zu̱zzwa a̱nba̱ hwa an zu̱zzwa du̱twang nwap latin a,
nu ban nyya pfwong u̱ du̱twang shong ji ka̱pffun bu̱ kpikpit nwap ka̱sa na. Da̱ ni du̱ nwap Binuwe kongo ni. A Naijeriya, nwap a̱za̱gbang Pilatu bu̱ ka̱tak A̱ka̱duna a̱ yya pfong bu̱ zu̱zzwa du̱twang ji ni.

Ka̱srong:Jju Wikipedia Outreach
Bvak

**Bvwak** yet a̱jinjing nkap byyi hwun u a̱ pyem nyyai an grwang su kpang na̱ta̱nhrung ni.Nbvwak (pl) shyi ba̱na nhwa,bvwak myin bu̱ bvak yak. Nbvak sshi an nyam ji a̱ cong ka̱tsak ni da̱ ni di ba̱nyeyyu bu̱ dram bu̱ na̱ka ni.Nkyang nzaan na sang kup ntssuk ni ma a̱ na byyi nkap nzaan na ba na n yei nbvak ni
bu̱ zuzzwa nbvak bu a̱ta̱ngbak.[1]

Ka̱srong:Jju Wikipedia Outreach
Bvak ka̱kon

**Bvak Ka̱kon** yet a̱ga̱sat u a̱ srak a̱ wruk nyyai u̱ du̱tyin ti ni.

Ka̱srong:Jju Wikipedia Outreach
Bvak myin

**Bvak myin** A̱yet kap a̱ pfwok an gwrang rwam a̱neyyu ni, nkpa sshi a̱za̱gbang a̱yring ka bvuk yak a̰ kun sshi ni.
U̱ du̱twang yya ji a̱nyeyyu na n dyyi ni, bvak npfwong yet yya ji a̱yin na n tssa a̱ n yya pfwong ba̱ hywom du̱ bvak yring a nyyi na ba nyei bvak npfwong ni rot nkpa na n tung cet bu̱ ggha bu̱ bvwo na. Bvak yring a byyi cet bu̱ hwang da ni du̱ nkpa ni ba da̱ nu a̱ kpa̱ tssa au a̱ ggha an pfwong dan kpa ba.[2][3][4] A̱gyugyak a̱yaan nyyai u̱ du̱ryya 1975 a̱n ta̱zwa na̱mawon 7,688 ka̱ ya US ba̱nyyi ba a̱ sshi u̱ ka̱zzu du̱twang 1–6, wwon a̱ yya pfwong du̱ bvuk myin ni a̱ yin yet a̱tswa 9.6% ka̱yat ba̱nyet ka ba yin tssa ni, bu̱ a̱tswa 10.5% a̱n yyi na̱won ba̱sam wwon a̱tswa 8.7% a̱n yyi na̱won ba̱nap ba yet ba̱nyet yya pfwong du̱ myin.[5][6][7] Ka̱yat ba̱nyeyyu Sa̱rei, bai a̱tswa 90% a̱ yya pfwong du̱ bvuk yak.[8] Du̱wat ti a̱ yin na njem ni a̱mi ba n bvwo bvwak npfwong nu na.
Ba̱yanyet a̱n sshi ba ssha a̱ yya pfong di nbvak a ba̱ na nhwa, bu̱ nyyi na ba tssa ni a̱ ryi ku naat. Ba̱yaan ba ba̱ tyei a̱ mi ma ba̱yanyet a̱ myamm a̱ su n myrang, ma a̱ nu ryyi ba naat ba hywom an bvak a ba n ba tyei ni.

 U̱ na̱bvwa na̱yaan tada ji n bvwo yya pfwong du̱ myin, ku ryyi n yei byyai ba̱nyet a̱mi. Ho a̱kpa̱k ba̱nyet a̱ yya pfwong du̱ bvuk yak a̱kpak nkyang npfwong ba na̱ yya a̱ gwwuk a̱ tyyi an bvuk yak. Nna tyei ba̱nyet nmyin ba sswa ka̱bvung.[9]̇ Ba̱nyet sshi myin a na̱ byi du̱wat ti ba nshai a̱hyom ni a nkyang nzaan rot a̱pkpa̱k ba̱nyet a̱ na hwa au cam a̱za̱gbang yak a̱mi da̱ ni di ka̱rak ka̱yrak bu̱ ya tsot du̱ cet ni au ya tang du̱ kpang au a̱rundong rot a̱mi ba ba̱ shai ba̱gungang an nkyang a mon bu̱ kwak ka̱cak bu̱ tsot a̱lau bu̱ zwang ka̱yrak bu̱ ya tsot du̱ cet ni.[13]

Ka̱srong:Jju Wikipedia Outreach